Imtella' Mejju 10, 2021 - Aġġornata 10 Ta' Mejju, 2021 2:34pm Rapport: Massimo Axisa Tliet irġiel mis-Sudan ingħataw sentenza ta' priġunerija wara li wieġbu ħatja li użaw passport falz biex jitilqu mill-pajjiż. Abdal Aziz Babiken u Cidong Wal Totor ingħataw sentenza ta' tliet xhur priġunerija, waqt li Abdal Salam ingħata sentenza ta' disa' xhur, minħabba li huwa riċediv. Il-prosekuzzjoni f'dan il-każ tmexxiet mill-Ispettur Karl Roberts, waqt li Dr Yanica Bugeja dehret għat-tliet akkużati. Żewġ irġiel oħra, din id-darba mis-Senegal, ukoll ġew akkuzati li pruvaw jitilqu minn Malta b'passaport falz, iżda ġew intercettati mit-taqsima tal-immigrazzjoni. L-irġiel ammettew l-akkuzi miġjuba kontrihom u ngħataw sentenza ta' tliet xhur priġunerija sospiżi għal 18-il xahar. L-Ispettur Karl Roberts mexxa l-prosekuzzjoni waqt li għall-akkuzati deheret Dr Yanika Bugeja. Il-Qorti kienet ippreseduta mill-Maġistrat Doreen Clarke.